15/03/2012 | Administración LocalMunicipal
Culleredo
Secretaría Xeral
Ordenanza reguladora das terrazas de veladores

O Pleno do Concello, en sesión ordinaria celebrada o día 24 de novembro de 2011, aprobou inicialmente a Ordenanza Reguladora das Terrazas de Veladores. Durante o prazo sinalado nos artigos 49 b) e 65.2 da vixente Lei 7/85, presentouse unha alegación que foi resolta por acordo adoptado na sesión plenaria celebrada o 26 de xaneiro de 2012 na que tamén se adoptou o acordo de aprobar definitivamente a precitada Ordenanza co texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das Bases do Réxime Local. Artigo 1.- A presente Ordenanza ten como obxecto establecer o réxime xurídico aplicable á instalación e funcionamento das terrazas de veladores, con excepción dos actos de ocupación que sendo de carácter hosteleiro se realicen con ocasión das festas patronais, actividades deportivas e análogas.2.- As terrazas de veladores son as instalacións, ubicadas ao aire libre, formadas por mesas, cadeiras, toldos, xardiñeiras, e outros elementos desmontables, que desenvolvan a súa actividade de forma accesoria a un establecemento principal de bar, cafetería, restaurante, bar-restaurante, café bar, taberna, chocolatería, xeadería, salón de té ou croisantería.3.- Estas instalacións poderán ubicarse en solo público ou privado. En todos os casos só se poderá realizar a mesma actividade e expender os mesmos productos que o establecemento do que dependen. As instalacións reguladas no artigo anterior quedarán suxeitas, ademáis á normativa sobre espectáculos públicos e actividades recreativas, de protección do medio ambiente e patrimonial, polo que as súas determinacións serán plenamente esixibles ainda cando non se faga expresa referencia ás mesmas nesta Ordenanza. As ocupacións as que se refire a presente ordenanza, tanto en solo público como en privado, non poderán autorizarse cando o establecemento e a terraza estén separados por calzada de rodaxe de vehículos.1.- A implantación destas instalacións require a previa obtención de autorización municipal nos termos previstos nesta ordenanza. O documento de autorización, xunto co plano de detalle, ou unha fotocopia dos mesmos, así como da lista de prezos, deberán atoparse no lugar da actividade, visibles para os usuarios e veciños, y a disposición dos inspectores municipais e efectivos da Policía Local.2.- Esta autorización incluirá a licenza demanial de ocupación de terreos.3.- A autorización concedida polo Alcalde ou Concelleiro en quen delegua deberá incluir, a lo menos, as dimensións do espacio sobre o que se autoriza, a súa situación, o horario, as limitacións de índole ambiental ás que queda condicionada e o número total de mesas e cadeiras autorizadas. Xunto coa autorización deberá figurar copia do plano de detalle da instalación que serviu de base a súa concesión, debidamente selado e rubricado polo técnico que realizou a proposta favorable.4.- Serán circunstancias a ter en conta para a concesión ou denegación das autorizacións, a existencia de expedientes sancionadores, a concorrencia de instalacións de terrazas de veladores, a transmisión de niveis sonoros superiores aos establecidos pola normativa de aplicación e a incidencia na mobilidade da zona.5.- Cando concorran circunstancias de interés público que impidan a efectiva utilización do solo para o destino autorizado, tales como obras, acontecementos públicos, situacións de emerxencia ou calesquera outras, a autorización quedará sen efecto ata que desaparezan ditas circunstancias, sen que se xere dereito a indemnización algunha.6.- As autorizacións en solo público poderán ser revogadas unilateralmente pola Administración concedente en calquera momento por razóns de interés público, sen xerar dereito a indemnización, cando resulten incompatibles coas condicións xerais aprobadas con posterioridade, produzan danos no dominio público, impidan a súa utilización para actividades de maior interés público ou menoscaben o uso xeral. As autorizacións en solo de propiedade privada quedrán sen efecto si se incumpliren as condicións a que estiveran subordinadas e poderán ser revogadas, sen dereito a indemnización, por incumprimento grave ou moi grave das condicións establecidas nesta Ordenanza.7.- As autorizacións quedarán condicionadas á utilización ou reparación das bocas de rego, tapas e rexistros e outras instalacións que estivesen na súa área de ocupación.8.- As autorizacións entenderanse outorgadas salvo o dereito de propiedade e sen prexuízo de terceiros.1.-Os Horarios de funcionamento das terrazas será en horario de inverno ata as 23:30 horas; en xornada normal. Os venres, sábado e vésperas de festivo este horario poderase incrementar unha hora. Igualmente en horario de verano (meses de xullo a setembro) dito horario poderase incrementar unha hora. Nas festas locais e parroquiais, poderase manter abertas hasta o horario establecido de cerre de local. A montaxe e funcionamento da terraza non poderá iniciarse antes das 08:30 horas. Ao final de cada xornada, a desmontaxe dos elementos da terraza deberá realizarse no término máximo de media hora desde a hora de peche sinalada anteriormente, adoptando o titular da actividade as medidas oportunas para evitar molestias por ruídos. Ao remate do horario de funcionamento todo o mobiliario deberá quedar recollido e apilado na menor superficie posible da área de ocupación da terraza, e ser retirado da vía pública ao rematar o horario de funcionamento do establecemento 2.- O Concello poderá reducir o horario atendendo ás circunstancias de índole medioambiental ou urbanístico que concorran ou cando se teña comprobado a transmisión de ruídos que orixinen molestias aos veciños próximos. Neste caso, a limitación de horario deberá reflectirse na autorización como unha condición esencial ou establecerse con posterioridade mediante resolución motivada.1.- O funcionamento das instalacións reguladas na presente ordenanza, tanto en solo público como privado de uso público, non poderá transmitir ao medio ambiente exterior, en función da área de recepción acústica, niveis sonoros superiores aos establecidos na normativa de aplicación.2.- Non poderá instalarse mobiliario que non estea dotado de elementos aislantes que impidan xerar ruídos por arrastre.3.- O titular do establecemento será responsable das perturbacións por ruidos que poidan producirse. O titular da autorización deberá dispoñer dun seguro de responsabilidade civil e incendios do establecemento principal que deberá extender a súa cobertura aos posibles risgos que poideran derivarse do funcionamento da instalación.1.- Os titulares das autorizacións deberán manter as instalacións e cada un dos elementos que as componen nas debidas condicións de limpeza, seguridade e ornato. A tales efectos, estarán obrigados a dispoñer dos correspondentes elementos de recollida e almacenamento de residuos.2.- Por razóns de estética e hixiene non se permitirá almacenar ou apilar productos, materiais ou residuos propios da actividade xunto ás terrazas. Serán aplicables ás instalacións obxecto da presente ordenanza as disposicións contidas na normativa reguladora das condicións hixiénico-sanitarias e de protección de consumidores e usuarios.1.- Será precisa a constitución dunha garantía para responder dos posibles deterioros que se poidan causar ao dominio público e as súas instalacións.2.- O importe desta garantía, que se determinará polos servizos técnicos municipais, será de 10 euros por metro de solo ocupado, sen prexuízo da obriga do titular do establecemento de aboar o custe total da reconstrución ou reparación.1.- Soamente se concederá autorización para a instalación de terrazas de veladores cando sexan accesorias a un establecemento principal de cafetería, bar, restaurante, bar-restaurante, xeadería, chocolatería, salón de té, taberna, café-bar ou croisantería.2.- Non se autorizará a instalación de terrazas asociadas a establecementos permanentes de bares de copas discotecas, cafés-espectáculo e restaurantes-espectáculo. As terrazas que se pretendan instalar en solo de titularidade e uso público deberán cumprir as seguintes condicións: a) A instalación dos elementos que compoñen a terraza e que delimitan a superficie ocupable polos mesmos coincidirá coa línea de fachada do establecemento a cuxo servizo se destinan. Permitirase que as instalacións rebasen a liña de fachada sempre que o solicitante acredite a conformidade da propiedade das fincas e dos titulares dos establecementos /locais colindantes. b) A instalación de terrazas en beirarrúas deberá deixar libre, a lo menos, 1,5 metros para o paso de peóns. c) No suposto de rúas peatonais, a ocupación realizarase desde a liña de mediana do vial á liña de fachada do establecemento, deixando como mínimo 2,00 metros para paso de peóns. d) A superficie ocupada pola terraza non superará, en ningún caso, os 100 metros cadrados. e) A terraza deberá situarse xunto a fachada do edificio. f) Non se permite a instalación de terrazas de veladores sobre a superficie de zonas axardinadas, nin en terreos calificados como zonas verdes. g) Se máis dun establecemento dun mesmo edificio solicita autorización de terraza de veladores, cada un poderá ocupar a lonxitude de ancho do fronte da súa fachada, repartíndose o resto da lonxitude da fachada propia e da dos dous colindantes a partes iguais. Neste caso, manterase entre elas unha separación mínima de 1,50 metros, que se repartirá entre as dúas terrazas. h) Non poderá obstaculizarse o acceso á calzada desde os portais das fincas e portas dos locais, nin dificultar as manobras de entrada o saída nos vados permanentes. i) Prohíbese a instalación de máquinas expendedoras automáticas, recreativas, de xogos de azar, billares, futbolines, barbacoas ou calquera outra de características análogas. j) A utilización dos servizos públicos non se verá obstaculizada, debendo deixarse completamente libres para a súa utilización inmediata, se fora preciso, os seguintes elementos: - As paradas de transporte público e os pasos de peóns en toda a súa lonxitude. Os pasos de vehículos. As saídas de emerxencia Bocas de rego e hidrantes rexistros de saneamento arquetas de rexistro de servizos En todo caso, respectarase unha distancia suficiente aos distintos elementos de mobiliario urbano, sinales de tráfico, báculos de alumeado que garante a súa función e que permita as labores de mantemento. k) Deberá garantirse o acceso a todos os servizos e equipamentos municipais e de compañías de servizos as vintecatro horas do día. l) Os titulares de licenzas teñen a obriga de agrupar, ao remate de cada xornada, os elementos de mobiliario instalado e realizar as tarefas de limpeza necesarias do solo ocupado pola instalaciíon. m) prohíbese a instalación de barra de servizo distinta da do propio establecemento ou calquera outra instalación de apoio, debéndose servir as mesas desde o interior do local. n) Aínda cando un espazo reúna todos os requisitos para a colocación dunha terraza poderá non autorizarse ou autorizarse con dimensións inferiores ás solicitadas, se a instalación dificultara o tránsito peatonal, aínda que soamente sexa en determinadas horas, ou cando se transmitan a veciños ou colindantes niveis sonoros superiores aos permitidos. ñ) Prohíbese a instalación de terrazas nas calzadas de tráfico rodado, incluídas as xonas destinadas a aparcamento de vehículos e a carga e descarga. o) Os toldos serán de material textil, lisos e de cores acordes co entorno urbano, e terán sempre a posibilidade de ser recollidos mediante fácil manobra. Queda prohibido o peche das superficies verticais da zona ocupada, agás que se leve a cabo mediante toldos verticais de material traslúcidos, que poderán suxeitarse mediante sistemas que se apoien sobre o pavimento. A instalación en ningún caso poderá disminuir as condicións de iluminación de vivendas e locais. En todo caso o espazo cuberto deberá estar rodeado lateralmente por un máximo de dos parámetros, no suposto de que se permita fumar no seu interior. p) Poderá autorizarse a anclaxe das sombrillas e toldos no pavimento co cumprimento dos seguintes requisitos: - Aprobación polo Concello do proxecto técnico que deberá presentar o solicitante no que se detallen as características das instalacións e os sistemas de anclaxe dos elementos ao pavimento. - Constitución de garantía, adicional á regulada no artigo 10.1 desta Ordenanza, para a reposición do solo público ao estado anterior. O Importe desta garantía determinarase polos Servizos Técnicos Municipais en función do custo de reposición. - En todo caso, os elementos de anclaxe sobre o pavimento deberán contar con elementos reflectantes que permitan a súa visualización nos casos nos que non estea instalado o toldo/sombrillla. Quedan terminantemente prohibidas as actuacións en directo, así como a instalación de equipos audiovisuais ou a emisión de audio ou video nos espazos e instalacións da terraza. A instalación de terrazas en espazos privados de uso público someteranse, ademais de as sinaladas nos artigos 12 e 13 desta ordenanza, ás seguintes determinacións: a) En ningún caso a súa instalación poderá dificultar a evacuación dos edificios. b) Queda prohibida a instalación de calquera tipo de quiosco ou instalación de apoio na superficie libre de parcela, debéndose servir as mesas desde o interior do establecemento. c) A instalación de terrazas non poderá ocupar dotacións privadas de parcela, tales como prazas de aparcamento.1.- As autorizacións para a instalación e funcionamento das terrazas de veladores non poderán ser obxecto, en ningún caso, de arrendamento ou cesión en todo ou en parte.2.- A transmisión ou cambio de titular da licenza de funcionamento do establecemento de que dependa a terraza non implicará a transmisión da autorización da terraza, que deberá solicitarse polo novo titular aportando a documentación establecida na presente Ordenanza.3.- A autorización solicitarase para un período inicial anual, que corresponderá co ano natural 4.- As solicitudes de terrazas de veladores, de funcionamento anual, en solos de titularidade e uso público ou en solo privado de uso público, deberán presentarse antes do día 1 de novembro do ano anterior.5.- O prazo anterior se establece sen prexuízo de que os establecementos de nova implantación, tra-la obtención da oportuna licenza de funcionamento poidan efectuar a solicitude para o resto do ano natural pendente.6.- Non será atendida ningunha solicitude que non respecte os prazos indicados nos apartados anteriores, procedéndose ao seu arquivo, previa resolución de inadmisión.1.- A vixencia das autorizacións que se concedan corresponderase co período de funcionamento autorizado.2.- As autorizacións que se concederan no período precedente que se axusten ás condicións establecidas nesta Ordenanza renovaranse automaticamente se non se produce modificación algunha e se ningunha de ambas partes, Administración municipal ou titular, comunica, a lo menos con un mes de antelación ao inicio de dito período, a súa vontade contraria á renovación. Os servizos técnicos deste Concello poderán comprobar e investigar as declaracións formuladas polos interesados, concedéndose as autorizacións de non atopar diferencias do coas peticións de licencias; si se deran diferencias, notificaranse as mesmas ós interesados e xiraránse, no seu caso, as liquidacións complementarias que procedan, concedéndose as autorizacións unha vez subsanadas as diferencias polos interesados e, no seu caso, realizados os ingresos complementarios que procedan.3.- A Administración municipal manifestará a súa vontade contraria á renovación nos seguintes supostos: a) Cando se teñan iniciado procedementos dos que se desprenda a existencia de molestias ou prexuízos derivados do funcionamento da actividade principal ou accesoria. b) Cando se teña apreciado un incumprimento das condicións da autorización ou da mesma ordenanza. c) Cando no período autorizado estea prevista a execución de actuacións públicas que modifiquen a realidade física existente no momento de outorgamento da autorización. Poderá solicitar autorización para a instalación dunha terraza de veladores o titular da licenza do establecemento, sendo preceptivo que dispoña da de funcionamento. As solicitudes de autorización que se presenten para a nova instalación dunha terraza de veladores irán acompañadas da seguinte documentación: a) Fotocopia da licenza de funcionamento do establecemento, ou referencia ao seu expediente de concesión ou transmisión ou cambio de titular. b) Relación dos elementos de mobiliario urbano que se pretendan instalar, con indicación expresa do seu número. c) Plano de situación da terraza a escala 1:500 ( dous exemplares), no que se reflexen a superficie a ocupar, ancho de beirarrúa, distancia ás esquinas, paradas de autobuses, saídas de emerxencia, pasos de vehículos, quioscos, así como os elementos do mobiliario urbano existentes. d) Plano de detalle a escala 1:100 (dous exemplares) con indicación de todos os elementos de mobiliario urbano, así como a súa clase, número, dimensións, total de superficie a ocupar e colocación dos mesmos. Así mesmo, se sinalarán as medidas correspondentes ao fronte de fachada do establecemento, e a anchura da beirarrua e, no seu caso, arbolado, zoas axardinadas, mobiliario urbano municipal existente, rexistros e arquetas dos servizos municipais e de compañías de servizos. e) Documento acreditativo da vixencia e de atoparse ao corrente no pago da póliza de seguros a que se refire o artigo 7. f) No caso de solo de titularidade pública, xustificante de ter realizado o ingreso da cantidade resultante da liquidación de conformidade co regulado no artigo 6,1 da ordenanza fiscal nº 21 reguladora da taxa pola ocupación de terreos de uso público por mesas, cadeiras e elementos auxiliares con finalidade lucrativa g) Autorización expresa para o exceso de ocupación previsto no artigo 12 apartado a), subscrita polos veciños e os titulares dos establecementos directamente afectados. h) No caso de terrazas de veladores situadas en solo de titularidade privada se incluirá, ademais como documentación específica a acreditación da propiedade ou título xurídico que habilite para a súa utilización. A primeira instalación se desenvolverá conforme ao seguinte procedemento: 1.- Iniciarase mediante solicitude que conterá a lo menos, os datos sinalados no artigo 70 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, á que se acompañará a documentación prevista na presente Ordenanza que se presentará no rexistro do Concello de Culleredo, sen prexuízo do disposto no artigo 38.4 da Lei 30/1992, de 26 de novembro.2.- Os servizos municipais disporán dun prazo de dez días para examina-la solicitude e a documentación aportada e, no seu caso, requerirán ao interesado para que en outro prazo de dez días subsane o defecto ou acompañe a documentación preceptiva, con indicación de que se así non o fixera, teráselle por desistido da súa petición, previa resolución, arquivándose se máis trámite, cos efectos previstos no artigo 42.1 da Lei 30/1992, de 26 de novembro.3.- Unha vez completada a documentación emitirase informe técnico e xurídico que rematará coa proposta en algún dos seguintes sentidos: a) De denegación. b) De outorgamento, indicando no seu caso, os requisitos ou as medidas correctoras que a instalación proxectada deberá cumprir para axustarse á normativa aplicable.4.- A resolución do órgano competente deberá producirse no prazo non superior a dous meses contados desde o día seguinte á data en que a solicitude tivese entrada no rexistro.5.- Establecerase como condición suspensiva da autorización a constitución de garantía nos termos indicados no artigo 10.6.- De acordo co disposto no artigo 43.1 da Lei 30/1992, de 26 de novembro, o vencemento do prazo máximo sen terse notificado resolución expresa lexitima ao interesado para entedela desestimada por silencio administrativo.1.- As responsabilidades administrativas que resulten do procedemento sancionador serán compatibles coa esixencia ao infractor da reposición da situación alterada ao seu estado orixinario, así como a indemnización polos danos e prexuízos causados.2.- Non obstante, tanto nos procedementos de restablecemento da legalidade como nos sancionadores poderanse acordar medidas cautelares, como a retirada das instalacións ilegais ou a suspensión do funcionamento da terraza, de conformidade co disposto na normativa sobre procedemento administrativo común. As instalacións suxeitas a esta Ordenanza que se implanten sobre terreos de titularidade e uso público sen autorización, excedendo da superficie autorizada, ou incorrindo en calquera incumprimento do seu contido serán retiradas seguindo o procedemento de recuperación de oficio previsto na normativa patrimonial conforme ao cal, previa audiencia ao interesado e unha vez comprobado o feito da usurpación posesoria ou do incumprimento das condicións da autorización e da data en que esta se inicióu, requerirase ao ocupante para que cese na súa actuación, sinalándose un prazo non superior a oito días para elo. A orde de retirada amparará cantas execucións materiais se deban realizar mentras persistan as circunstancias que motivaron a súa adopción. En caso de resistencia ao desaloxo, adoptaranse cantas medidas sexan conduncentes á recuperación da posesión do ben ou dereito, de conformidade co disposto no capítulo V do Título VI da Lei 30/1992, de 26 de novembro. Os gastos que se orixinen por estas actuacións xunto co importe dos danos e prexuízos causados, serán a costa do responsable, quen estará obrigado ao seu ingreso unha vez se practique a correspondente liquidación, agás que foran esixidos anticipadamente con arranxo ao disposto no artigo 98.4 da Lei 30/1992, de 26 de novembro. No suposto de non realizar o ingreso no prazo correspondente poderá facerse efectivo por vía de prema. Sen prezuízo do disposto nos artigos anteriores, o incumprimento das condicións de índole ambiental previstas na autorización outorgada ou impostas con posterioridade a súa concesión, determinará a aplicación das medidas previstas na lexislación de avaliación ambiental. As infraccións tipificadas pola lexislación patrimonial e a relativa a espectáculos públicos e actividades recreativas serán sancionadas dacordo co establecido na respectiva regulación, na contía e polo procedemento que nelas se establece. Serán infracciones a esta ordenanza, ademáis, as accións e omisións que contraveñan o disposto na mesma. Serán responsables das infraccións as persoas físicas ou xurídicas titulares das instalacións. As infraccións de esta ordenanza se clasifican en leves, graves e moi graves.1.- Son infraccións leves: a) A falta de ornato ou limpeza da instalación ou do seu entorno. b) O incumprimento do horario de inicio ou de peche en menos de media hora c) A falta de exposición en lugar visible para os usuarios, veciños e axentes da autoridade do documento de autorización e do plano de detalle, así como da lista de prezos. d) Almacenar ou apilar productos, envases ou residuos na zona de terra ou en calquera outro espazo da vía pública. e) O incumprimento de calquera outra obriga prevista nesta Ordenanza que non sexa constitutiva de infracción grave ou moi grave. f) O deterioro leve nos elementos do mobiliario e ornamentais urbanos anexos ou colindantes ao establecemento que se produzan como consecuencia da actividade obxecto de autorización.2.- Son infraccións graves: a) A reincidencia na comisión de dúas faltas leves nun ano. b) O incumprimento do horario de inicio ou de peche en máis de media hora e menos dunha hora. c) A instalación de elementos de mobiliario urbano non previstos na autorización ou en número maior dos autorizados. d) A ocupación de superficie maior da autorizada en máis do 10 por 100 e menos do 25 por 100 ou o incumprimento de outras condicións da delimitación sen prexuízo da regularización tributaria que proceda polas superficies realmente ocupadas. e) O servizo de productos alimentarios non autorizados. f) A carencia do seguro obrigatorio g) A producción de molestias acreditadas aos veciños ou transeuntes derivadas do funcionamento da instalación. h) A instalación de instrumentos ou equipos musicais ou outras instalacións non autorizadas. i) A ocultación, manipulación ou falsedade dos datos ou da documentación aportados en orde á obtención da correspondente autorización. j) O exceso na ocupación cando implique unha reducción do ancho libre da acera ou paso peatonal en máis do 10 por 100 e menos do 25 por 100. k) A falta de presentación do documento de autorización ou do plano de detalle aos axentes da autoridade ou funcionarios competentes que o requiran. l) O incumprimento da obriga de recoller e apilar o mobiliario da terraza ao rematar o seu horario de funcionamento. m) A cesión da explotación da terraza a persoa distinta do titular.3. Son infraccións moi graves: a) A reincidencia na comisión de faltas graves cando diso se derive unha perturbación relevante na convivencia que afecte de xeito grave, inmediata e directa á tranquilidade ou ao exercicio de dereitos lexítimos doutras persoas, ao normal desenvolvemento de actividades de toda clase conformes coa normativa aplicable ou á salubridade ou ornato público. b) A instalación de terrazas de veladores sen autorización ou fóra do período autorizado. c) A ocupación de superficie maior á autorizada en máis do 25 por 100, sen prexuízo da regularización tributaria que proceda polas superficies realmente ocupadas. d) O incumprimento da orde de suspensión inmediata de funcionamento da instalación. e) A produción de molestias graves aos veciños ou transeúntes derivadas do funcionamento da instalación por incumprimento reiterado e grave das condicións establecidas nesta ordenanza. f) A celebración de espectáculos ou actuacións non autorizadas de xeito expreso. g) O exceso de ocupación cando implique unha redución do ancho libre de beirarrúa ou paso peatonal de máis do 25 por 100. h) O incumprimento do horario de inicio ou de peche en máis dunha hora, cando diso se derive unha perturbación relevante da convivencia que afecte de maneira grave, inmediata e directa á tranquilidade ou ao exercicio de dereitos lexítimos doutras persoas, ao normal desenvolvemento de actividades de toda clase conformes coa normativa aplicable ou á salubridade ou ornatos públicos. i) A desobediencia aos lexítimos requerimentos dos inspectores, axentes da Policía Local e autoridades municipais. j) Non desmontar as instalacións unha vez rematado o período da autorización. k) O deterioro grave dos elementos de mobiliario urbano e ornamentais anexos ou colindantes ao establecemento que se produzan como consecuencia da actividade obxecto da autorización. A comisión das infraccións previstas nesta ordenanza levará aparellada a imposición das seguintes sancións: 1. As infraccións leves sancionaranse con multa de ata 750 euros.2. As infraccións graves sancionaranse con multa de ata 1.500 euros.3. As infraccións moi graves sancionaranse con multa de ata 3.000 euros Para a graduación das sancións atenderse á existencia de intencionalidade ou reiteración, natureza dos prexuízos causados, reincidencia pola comisión no termo dun ano doutra infracción da mesma natureza cando así se teña declarado por resolución firme e ao beneficio obtido coa súa realización. A imposición de sancións requerirá a previa incoación e instrución do procedemento correspondente, que se sustanciará con arranxo ao disposto na lexislación xeral sobre procedemento administrativo común e o seu regulamento de desenvolvemento. O acordo de iniciación poderá ordenar a adopción de medidas provisionais que resulten necesarias para garantir a eficacia da resolución que poidera recaer, tales como a retirada das instalacións ilegais ou a suspensión do seu funcionamento. A incoación e resolución dos procedementos sancionadores corresponderá á Alcaldía ou Concelleiro/a en quen delegue. Os prazos de prescrición das infraccións e sancións serán os previstos na lexislación xeral sobre procedemento administrativo común. Cando se dispoña de instalación eléctrica de alumeado para a terraza, deberá reunir as condicións que o Regulamento Electrotécnico de Baixa Tensión establece na ITC BT 30 para instalacións en locais mollados. Os condutores quedarán fóra do alcance de calquera persoa, non podendo discorrer sobre as beirarrúas nin utilizar o arbolado ou o mobiliario urbano como soporte dos mesmos. En ningún caso os focos producirán deslumbrmaneto ou outras molestias aos veciños, viandantes ou vehículos. Esta instalación deberá ser revisada anualmente por un instalador autorizado que emitirá o correspondente boletín de conformidade. A presente Ordenanza entrará en vigor, unha vez transcorrido o prazo de quince días previsto no artigo 65.2 da Lei 7/1985, de 2 de abril, ao día seguinte ao da súa publicación no Boletín Oficial da Provincia.” Culleredo, 8 de marzo de 2012 O Alcalde, Asdo: Julio Sacristán de Diego